gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl gl en gl gl gl pt gl gl gl gl gl gl gl gl sv en sv fr de de gl gl gl gl gl gl gl es gl gl gl gl gl gl gl gl gl gl gl gl pt gl pt en ca gl gl pt
Vieiros: Galiza Hoxe - Os prezos caen máis en Galiza que no Estado
Martes, terza feira, 27 de setembro de 2022
A variación internanual do IPC situouse no -1,3% ao finalizar o mes de maio, é dicir, decreceu catro décimas máis que a media estatal.
Tags: IPC maio prezos
O Índice de Prezos ao Consumo (IPC) medrou o pasado mes un 0,1% con respecto a abril, o que supón unha décima por enriba do Estado, onde os prezos se mantiveron sen cambios. Con todo, se a perspectiva a centramos nun ano atrás, os prezos caeron máis en Galiza. A variación internatual do IPC situouse no -1,3% ao remate de maio, unha cifra que supera en catro décimas a media española (-0,9%). Así o reflicten os datos feitos públicos este mércores polo Instituto Nacional de Estatística (INE).
A medicina e o lecer, sen variacións
Se analizamos por sectores, no pasado mes de maio, aqueles onde menos cambios nos prezos houbo son o da medicina (-1,8%) e o ocio e a cultura (-1,2%). Pola contra, o sector do vestido e o calzado foron os que rexistraron unha maior subida nas súas cotizacións (+1,9%). Unha vez máis, se nos centramos na evolución internanual, os grupos que rexistraron unha maior caída do IPC foron o transporte (-9,1%), a vivenda (-2,2%), o vestido e calzado (-1,3%) e a Medicina (-1,0%). Mentres, os prezos subiron en maior medida no ensino (+4,3%), nas bebidas alcohólicas e o tabaco (+3,4%) e nos hoteis, cafés e restaurantes (+2,8%).
Todas as provincias rexistraron unha baixada dos prezos en termos interanuais. Con todo, a caída foi máis acusada en Pontevedra e Ourense (-1,7%), seguida de Lugo (-1,6%) e A Coruña (-0,6%). Se falamos en termos mensuais, as que tiveron un comportamento menos inflacionista foron A Coruña e Ourense (nas que os prezos mantivéronse invariábeis), seguidas de Pontevedra (0,2%) e Lugo (0,1%).
Instituto Nacional de Estatística (INE)
Informe completo: IPC mes de maio
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
O vestido e o calzado foron os produtos que máis subiron os seus prezos en maio (+1,9%)
O sector do transporte foi, pola contra, o que rexistrou unha maior caída de prezos con respecto ao ano padado (-9,1%)
Caixa Breogán e o Pastor pasan as probas de resistencia Edición xeral
A morosidade nos créditos concedidos por bancos e caixas sobe aos niveis máis altos dos últimos 15 anos Edición xeral
Tradición furancheira en pé de guerra Edición xeral
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto